**Zmluva o dodávke elektriny č. [•]**

uzatvorená podľa § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej len „***Obchodný zákonník***“) a v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „***Zákon o verejnom obstarávaní*** “) (ďalej ako „***Zmluva***“) medzi Zmluvnými stranami:

Názov: [ • ]

Sídlo: [ • ]

Identifikačné číslo: [ • ]

DIČ: [ • ]

IČ DPH: [ • ]

Zastúpený: [ • ]

Bankové spojenie: [ • ]

Č. účtu: [ • ]

BIC/SWIFT kód: [ • ]

(ďalej ako „***Objednávateľ***“)

a

Obchodné meno: [ • ]

Sídlo: [ • ]

Identifikačné číslo: [ • ]

DIČ: [ • ]

IČ DPH:[ • ]

Zastúpený: [ • ]

Bankové spojenie: [ • ]

Č. účtu: [ • ]

BIC/SWIFT kód: [ • ]

Povolenie na podnikanie v energetike č.: [ • ]

Obchodná spoločnosť zapísaná v Obchodnom registri [ • ], Oddiel: [ • ] Vložka č.: [ • ]

(ďalej ako „***Poskytovateľ***“)

(Objednávateľ a Poskytovateľ spolu ďalej ako „***Zmluvné strany***“ a každý samostatne aj ako „***Zmluvná strana***“)

**Článok 1**

**Úvodné ustanovenia**

* 1. Ministerstvo zdravotníctva Slovenskej republiky (ďalej len „***MZ SR***“) ako centrálna obstarávacia organizácia podľa § 15 ods. 2 písm. a) Zákona o verejnom obstarávaní uskutočnilo užšiu súťaž za účelom zriadenia dynamického nákupného systému, ktorej oznámenie o vyhlásení verejného obstarávania bolo uverejnené vo Vestníku verejného obstarávania EÚ č. xxxx/x xxx zo dňa xx.xx.202x pod značkou xxxx/x xxx-xxxxxxx na predmet zákazky „Zabezpečenie nákupu, dodávky a distribúcie elektriny a plynu pre potreby rezortu MZ SR - DNS“ (ďalej ako „***Verejné obstarávanie***“) podľa Zákona o verejnom obstarávaní. Súčasťou dokumentácie Verejného obstarávania bol opis predmetu zákazky (ďalej ako „***OPZ***“), ktorý tvorí Prílohu č. 1 tejto Zmluvy.
  2. Verejné obstarávanie realizovalo MZ SR v súlade s oznámením o vyhlásení verejného obstarávania a v súlade so súťažnými podkladmi aj pre rozpočtové a príspevkové organizácie MZ SR, poskytovateľov zdravotnej starostlivosti ako aj iných prijímateľov v rezorte MZ SR, ktorí sú verejnými obstarávateľmi podľa § 7 ods. 1 písm. a), b), c), d) a e) Zákona o verejnom obstarávaní a ktorí sú špecifikovaní v bode 1.3 súťažných podkladov použitých vo Verejnom obstarávaní.
  3. Objednávateľ týmto vyhlasuje, že je spôsobilý túto Zmluvu uzatvoriť a plniť záväzky v nej obsiahnuté.
  4. Poskytovateľ týmto vyhlasuje, že je spôsobilý túto Zmluvu uzatvoriť a plniť záväzky v nej obsiahnuté.
  5. V súlade s touto Zmluvou budú Objednávateľovi poskytnuté plnenia podľa predmetu zákazky Verejného obstarávania špecifikované v článku 2 tejto Zmluvy.

**Článok 2**

**Predmet Zmluvy**

* 1. Predmetom tejto Zmluvy je úprava práv a povinností Zmluvných strán v súvislosti s nákupom, dodávkou a distribúciou elektriny v odberných miestach definovaných v Prílohe č. 2 tejto Zmluvy (ďalej ako „***Odberné miesta***“) v súlade s OPZ vykonávaných Poskytovateľom pre Objednávateľa (ďalej ako „***Zmluvné plnenia***“) a s úhradou odplaty za Zmluvné plnenia. Predmetom tejto Zmluvy je aj dohoda Zmluvných strán o maximálnych cenách za poskytovanie Zmluvných plnení a tiež o podmienkach poskytovania Zmluvných plnení.
  2. Poskytovateľ sa zaväzuje za podmienok stanovených v tejto Zmluve poskytovať pre Objednávateľa riadne a včas Zmluvné plnenia v súlade s touto Zmluvou a Objednávateľ sa zaväzuje za riadne a včas poskytnuté Zmluvné plnenia uhradiť odplatu určenú v nadväznosti na dohodnutú cenu podľa Prílohy č. 3 tejto Zmluvy.
  3. Poskytovateľ zabezpečí komplexné Zmluvné plnenia súvisiace s pravidelnou bezpečnou, stabilnou a komplexnou distribúciou a dodávkou elektriny do Odberných miest vrátane prevzatia zodpovednosti za odchýlky voči zúčtovateľovi odchýlok za každé z Odberných miest a bezpodmienečne garantuje dodávky elektriny po dobu platnosti tejto Zmluvy.
  4. Pri nedodržaní tolerancie plánovaného ročného odberu 80-120% elektrickej energie odberateľ doplatí neodobraté množstvo až do výšky 80% plánovaného ročného objemu. Na výpočet tejto hodnoty sa použije vysúťažená cena navýšená o 8€ za MWh a táto sa vynásobí množstvom neodobranej elektrickej energie.
  5. Pri prekročení plánovaného ročného odberu nad 120% odberateľ doplatí odobrané množstvo nad 120% plánovaného ročného odberu. Cena za každú MWh odberu prevyšujúcu 120% plánovaného ročného objemu sa stanoví ako priemerná ročná spotová cena elektrickej energie uvedená na portáli OKTE (www.okte.sk), ktorá bude vynásobená koeficientom 1,15.
  6. Vyššie uvedené objemy dodávky budú vypočítané a vzájomne odsúhlasené do konca mesiaca nasledujúceho po ukončení roku.

**Článok 3**

**Práva a povinnosti Zmluvných strán**

* 1. Poskytovateľ je povinný realizovať akékoľvek a všetky Zmluvné plnenia:
     1. v súlade s ustanoveniami tejto Zmluvy, a zároveň
     2. v súlade s OPZ, a zároveň
     3. v súlade s príslušnými všeobecne záväznými právnymi predpismi platnými na území SR, a zároveň
     4. podľa písomných pokynov Objednávateľa, a zároveň
     5. v súlade so záujmami Objednávateľa, ktoré sú mu známe a/alebo ktoré mu vzhľadom na okolnosti pri vynaložení všetkej odbornej starostlivosti mali byť známe, resp. ktoré mal Poskytovateľ poznať v súlade s príslušnými všeobecne záväznými právnymi predpismi platnými na území SR, a zároveň
     6. s odbornou starostlivosťou, ktorú je možné od Poskytovateľa dôvodne očakávať, zachovávajúc štandardy best practice v danom odvetví, a zároveň
     7. za každých okolností riadne a včas.

Poskytovateľ je tiež povinný riadne plniť predmet tejto Zmluvy, dodržiavať túto Zmluvu a štandardy kvality prenosu elektriny, distribúcie elektriny a dodávky elektriny stanovené osobitnými predpismi a tieto náležite nepretržite vyhodnocovať.

* 1. Poskytovateľ sa zaväzuje:
     1. pri poskytovaní Zmluvných plnení bez zbytočného odkladu spolupracovať s príslušným prevádzkovateľom distribučnej sústavy a/alebo distribučnej siete, tak aby bol schopný riadne poskytovať plnenia podľa tejto Zmluvy;
     2. bez zbytočného odkladu, potom ako sa o tom dozvedel, písomne Objednávateľa informovať o akýchkoľvek okolnostiach dôležitých pre riadne poskytovanie Zmluvných plnení definovaných v OPZ a akýchkoľvek okolnostiach, ktoré môžu mať vplyv na zmenu alebo doplnenie alebo udelenie pokynov Objednávateľa voči Poskytovateľovi;
     3. písomne upozorniť Objednávateľa na nesprávnosť (vrátane rozporu s právnym poriadkom) ním navrhovaného postupu, podkladov a/alebo iných pokynov týkajúcich sa Zmluvných plnení definovaných v OPZ bezodkladne, najneskôr do piatich (5) kalendárnych dní potom, ako sa dozvedel o tomto postupe, pokynoch alebo po doručení takýchto dokumentov. V prípade, že si Poskytovateľ nesplní túto svoju povinnosť, zodpovedá za škodu tým spôsobenú. V prípade, že Objednávateľ trvá napriek upozorneniu Poskytovateľa na tomto postupe, podkladoch, pokynoch, je Poskytovateľ povinný postupovať podľa pokynov Objednávateľa, pričom však Poskytovateľ nezodpovedá za akúkoľvek škodu, ktorá v tomto prípade v príčinnej súvislosti s pokynom Objednávateľa vznikne;
     4. poskytovať Zmluvné plnenia definované v tejto Zmluve a OPZ nepretržite a bezodkladne, okrem prípadu prekážky charakteru vyššia moc. Pre účely tejto Zmluvy sa za vyššiu moc považujú udalosti, ktoré nie sú závislé od konania Zmluvných strán, a ktoré nemôžu Zmluvné strany ani predvídať ani nijakým spôsobom priamo ovplyvniť, ako napr.: vojna, mobilizácia, povstanie, živelné pohromy, požiare, embargo, karantény, atď. Za vyššiu moc sa nepovažujú výpadky vo výrobe a nezískanie úradných povolení. V prípade ak by nastala okolnosť, ktorá je považovaná za prekážku charakteru vyššia moc podľa tejto Zmluvy, je Poskytovateľ povinný bezodkladne písomne informovať o tejto prekážke Objednávateľa, ak tak neučiní v lehote do piatich (5) kalendárnych dní odkedy mala prekážka nastať, nie je Poskytovateľ oprávnený sa existencie uvedenej prekážky dovolávať;
     5. zachovávať mlčanlivosť o všetkých informáciách a/alebo skutočnostiach týkajúcich sa Objednávateľa a jeho činnosti, ktoré Objednávateľ sprístupní Poskytovateľovi pri poskytovaní Zmluvných plnení v zmysle tejto Zmluvy (ďalej ako „***Citlivé informácie***”). Poskytovateľ sa zaväzuje, že použije Citlivé informácie výhradne na účely poskytovania Zmluvných plnení v zmysle tejto Zmluvy;
     6. poskytnúť Objednávateľovi všetku súčinnosť a vyvinúť maximálne úsilie, ktoré je možné dôvodne požadovať, potrebné na plnenie tejto Zmluvy;
     7. zasielať Objednávateľovi raz ročne spolu s faktúrou informácie o podiele jednotlivých zdrojov elektriny na dodávke elektriny za uplynulý rok a o vplyve vyrobenej a dodanej elektriny na životné prostredie;
     8. bezodkladne informovať Objednávateľa o akýchkoľvek prekážkach brániacich poskytovaniu riadneho a včasného Zmluvného plnenia a tiež bezodkladne informovať Objednávateľa o tom, že u Poskytovateľa nastali okolnosti podľa čl. 7 ods. 7.3 tejto Zmluvy alebo u Poskytovateľa došlo k strate príslušného oprávnenia potrebného na poskytovanie Zmluvného plnenia resp. strate spôsobilosti dodávať elektrinu podľa tejto Zmluvy.
  2. Poskytovateľ vyhlasuje, že:
     1. je odborne spôsobilý poskytovať Zmluvné plnenia, súhlasí s rozsahom Zmluvného plnenia a bez výhrad súhlasí s dohodnutou cenou za Zmluvné plnenia podľa tejto Zmluvy;
     2. má platné povolenie na podnikanie v energetike, ktoré Poskytovateľa oprávňuje podnikať v oblasti dodávky elektriny na území SR v súlade so zákonom č. 251/2012 Z. z. o energetike a o zmene a doplnení niektorých zákonov v znení neskorších predpisov (ďalej ako „***Zákon o energetike***“);
     3. je subjektom zúčtovania odchýlky účastníka trhu v zmysle Zákona o energetike alebo má uzatvorenú zmluvu so zúčtovateľom odchýlok, číslo zmluvy [ • ] a dátumu jej uzatvorenia [ • ];
     4. má platné rozhodnutie o pridelení EIC kódu;
     5. má v distribučnej sieti SR pre elektrinu s prevádzkovateľmi sústavy vytvorenú bilančnú skupinu o prístupe do distribučnej siete na vymedzenom území príslušnom pre Odberné miesto Objednávateľa;
     6. nemá vedomosť o žiadnych skutočnostiach, ktoré by mu bránili alebo mohli brániť fakticky alebo právne alebo inak v poskytovaní Zmluvných plnení podľa tejto Zmluvy.

Povolenia a vyhlásenia podľa tohto bodu Zmluvy tvoria Prílohu č. 4 tejto Zmluvy. Poskytovateľ sa zaväzuje zabezpečiť a udržiavať v platnosti povolenia a pravdivosť a úplnosť vyhlásení podľa tohto bodu Zmluvy počas celej doby platnosti tejto Zmluvy.

* 1. Poskytovateľ je oprávnený poskytovať Zmluvné plnenia v súlade s touto Zmluvou aj prostredníctvom subdodávateľa, ktorý je uvedený v Zozname subdodávateľov, ktorý tvorí Prílohu č. 5 tejto Zmluvy. Subdodávateľ poskytuje Zmluvné plnenia v mene a na účet Poskytovateľa, a teda za poskytovanie Zmluvných plnení prostredníctvom subdodávateľa zodpovedá Poskytovateľ, akoby Zmluvné plnenia poskytoval sám, najmä Poskytovateľ zodpovedá za to, že subdodávateľ bude pri poskytovaní Zmluvných plnení postupovať v súlade s touto Zmluvou. Poskytovateľ je povinný najneskôr tri (3) kalendárne dni pred tým ako budú Zmluvné plnenia poskytované prostredníctvom subdodávateľa písomne oznámiť Objednávateľovi presnú identifikáciu subdodávateľa, prostredníctvom ktorého budú poskytované Zmluvné plnenia.
  2. V Prílohe č. 5 tejto Zmluvy sú uvedené údaje o všetkých známych subdodávateľoch Poskytovateľa, ktorí sú známi v čase uzavierania tejto Zmluvy, a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Poskytovateľ je povinný Objednávateľovi písomne oznámiť akúkoľvek zmenu údajov u subdodávateľov uvedených v Prílohe č. 5 tejto Zmluvy, a to bezodkladne.
  3. V prípade zmeny subdodávateľa je Poskytovateľ povinný najneskôr do piatich (5) pracovných dní odo dňa zmeny subdodávateľa písomne predložiť Objednávateľovi informácie o novom subdodávateľovi v rozsahu údajov podľa odseku 3.5 tohto článku Zmluvy a predmety subdodávok, pričom pri výbere subdodávateľa musí Poskytovateľ postupovať s odbornou starostlivosťou tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene.
  4. Subdodávateľ alebo subdodávatelia podľa osobitného predpisu, ktorí podľa § 11 ods. 1 Zákona o verejnom obstarávaní majú povinnosť zapisovať sa do registra partnerov verejného sektora, musia byť zapísaní v registri partnerov verejného sektora, a to počas celého času, kedy poskytujú Zmluvné plnenie. Povinnosť zápisu do registra partnerov verejného sektora upravuje osobitný predpis - Zákon č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej iba „***Zákon o registri partnerov verejného sektora***“). Poskytovateľ zodpovedá za to, že subdodávatelia Poskytovateľom určení na poskytovanie Zmluvného plnenia spĺňajú podmienku uvedenú v predchádzajúcej vete tohto ustanovenia Zmluvy, a to počas celého času, kedy dochádza k poskytovaniu Zmluvného plnenia.
  5. Poskytovateľ zodpovedá za plnenie zmluvy o subdodávke subdodávateľom tak, ako keby plnenie realizované na základe takejto zmluvy o subdodávke realizoval sám, uvedené plnenie musí byť poskytované vždy a za každých okolností v súlade s touto Zmluvou. Poskytovateľ zodpovedá za odbornú starostlivosť pri výbere subdodávateľa, ako aj za výsledok činnosti/plnenia vykonanej/vykonaného na základe zmluvy o subdodávke. Poskytovateľ je povinný na výzvu Objednávateľa bezodkladne preukázať Objednávateľovi, že Poskytovateľ splnil svoje finančné záväzky voči svojim subdodávateľom podľa zmluvy o subdodávke. V prípade, ak Poskytovateľ riadne a včas nesplnil svoje finančné záväzky voči svojim subdodávateľom podľa zmluvy o subdodávke, je Objednávateľ oprávnený pozastaviť úhradu odmeny podľa tejto Zmluvy, s tým, že sa Objednávateľ nedostane do omeškania s plnením uvedenej povinnosti a to až do doby, kedy Poskytovateľ preukáže splnenie svojich záväzkov voči svojim subdodávateľom podľa zmluvy o subdodávke. Pozastavenie úhrady odmeny podľa predchádzajúcej vety tohto ustanovenia Zmluvy nie je dôvodom na odstúpenie od tejto Zmluvy Poskytovateľom a nie je ani dôvodom, pre ktorý by bol Poskytovateľ oprávnený pozastaviť poskytovanie Zmluvných plnení. Zároveň sa na základe tohto pozastavenia úhrady Poskytovateľ nemôže domáhať žiadnych sankcií voči Objednávateľovi, vrátane nároku na úroky z omeškania alebo náhrady škody.
  6. Poskytovateľ je povinný poskytovať Objednávateľovi dokumenty nevyhnutné na poskytovanie plnení v písomnej podobe, vždy ak je to možné aj v elektronickej podobe, pokiaľ sa v tejto Zmluve nedohodnú inak. Poskytovateľ je povinný uschovávať všetky dokumenty, ktoré vytvoril alebo nadobudol v súvislosti s poskytovaním Zmluvných plnení v rozsahu určenom všeobecne záväznými právnymi predpismi platnými na území SR, najmä v zmysle Zákona o energetike. Poskytovateľ je povinný kedykoľvek umožniť Objednávateľovi nahliadnuť do dokumentov súvisiacich s poskytovaním Zmluvných plnení, ak je to potrebné v súvislosti s plnením tejto Zmluvy, alebo ak takúto povinnosť Poskytovateľovi ukladá všeobecne záväzný právny predpis platný na území SR.
  7. Ak sa Objednávateľ dopustí neoprávneného odberu elektriny, ktorý je definovaný v § 46 Zákona o energetike, jeho konanie sa považuje za podstatné porušenie tejto Zmluvy a Poskytovateľ má právo, ak uvedené porušenie trvá:
     1. prostredníctvom prevádzkovateľa distribučnej siete prerušiť alebo obmedziť distribúciu elektriny do Odberného miesta Objednávateľa;
     2. písomne odstúpiť od tejto Zmluvy.

Objednávateľ je povinný uhradiť poškodenému subjektu škodu spôsobenú neoprávneným odberom elektriny a náklady s tým súvisiace.

* 1. Dodávka poslednej inštancie sa začína dňom nasledujúcim po dni, keď Poskytovateľ stratil spôsobilosť dodávať elektrinu a bola dodávateľovi elektriny poslednej inštancie oznámená táto skutočnosť.
  2. Dodávka poslednej inštancie trvá najviac tri (3) mesiace. Objednávateľ uhradí dodávateľovi poslednej inštancie cenu za dodávku elektriny podľa cenového rozhodnutia vydaného Úradom pre reguláciu sieťových odvetví pre dodávateľa poslednej inštancie. Dodávka poslednej inštancie sa môže ukončiť skôr v prípade, že Objednávateľ uzatvorí zmluvu s novým dodávateľom elektriny, ktorým môže byť aj dodávateľ poslednej inštancie.
  3. Prevádzkovateľ distribučnej sústavy (ďalej len „***PDS***“) informuje Objednávateľa o dodávke poslednej inštancie najneskôr pätnásť (15) kalendárnych dní pred uplynutím výpovednej lehoty zmluvy o prístupe do distribučnej sústavy a distribúcii elektriny alebo bezprostredne po tom, ako sa dozvie, že Poskytovateľ stratil spôsobilosť dodávať elektrinu.
  4. Na vyžiadanie sa Poskytovateľ zaväzuje v primeranej lehote poskytnúť Objednávateľovi všetky informácie a podklady za účelom kontroly realizácie plnenia tejto Zmluvy. S informáciami a podkladmi označenými Objednávateľom ako obchodné tajomstvo, bude Poskytovateľ zaobchádzať ako s Citlivými informáciami.
  5. Dodávka elektriny je zabezpečená na základe Prevádzkového poriadku PDS a schváleného Úradom pre reguláciu sieťových odvetví.
  6. V prípade akejkoľvek zmeny zmluvy súvisiacej so zmenou zmluvných množstiev existujúcich OM alebo pripojením nových OM si odberateľ s dodávateľom dohodne spôsob ocenenia pre príslušné OM ako aj spôsob vyhodnotenia množstiev.
  7. Poskytovateľ sa môže odchýliť od pokynov Objednávateľa len vtedy, ak je to nevyhnutné pre záujmy Objednávateľa, a keď si Poskytovateľ nemôže včas zabezpečiť súhlas Objednávateľa. V tomto prípade je Poskytovateľ povinný bez zbytočného odkladu písomne informovať Objednávateľa o týchto skutočnostiach.
  8. Objednávateľ menuje osobu zodpovednú za kontrolu realizácie a preberanie plnení, a to:

[ • ], funkcia [ • ], e-mail: [ • ], tel.: [ • ].

* 1. Poskytovateľ menuje osobu zodpovednú za poskytovanie informácií o Zmluvných plneniach, a to:

[ • ], funkcia [ • ], e-mail: [ • ], tel.: [ • ].

3.20 V prípade ak dôjde k zmene osoby zodpovednej za kontrolu realizácie a prebratie plnení za Objednávateľa v zmysle bodu 3.18 Zmluvy a/alebo k zmene osoby zodpovednej za poskytovanie informácií o Zmluvných plneniach za Poskytovateľa v zmysle bodu 3.19 Zmluvy, je príslušná Zmluvná strana povinná bezodplatne o tejto skutočnosti písomne informovať druhú Zmluvnú stranu, bez potreby uzatvorenia dodatku k Zmluve. Druhá Zmluvná strana zmenu bez ďalšieho akceptuje.

**Článok 4**

**Cena, Odplata a fakturačné podmienky**

* 1. Cena uvedená v Prílohe č. 3 tejto Zmluvy je stanovená v EUR bez DPH dohodou Zmluvných strán v zmysle zákona č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov.
  2. Cena uvedená v Prílohe č. 3 tejto Zmluvy zahŕňa všetky ekonomicky oprávnené náklady Poskytovateľa účelne vynaložené v súvislosti s poskytovaním Zmluvných plnení podľa tejto Zmluvy a primeraný zisk Poskytovateľa.
  3. Cena je stanovená v mene EURO. K fakturovanej cene za Zmluvné plnenia bude vždy pripočítaná:
     1. DPH a spotrebná daň stanovená v súlade so všeobecne záväznými právnymi predpismi platnými na území SR v čase poskytnutia Zmluvných plnení;
     2. cena za regulované služby, a to za prenos elektriny, distribúciu elektriny, systémové služby a ostatné regulované položky, ktorých výška je určená podľa aktuálnych cenových rozhodnutí Úradu pre reguláciu sieťových odvetví platných a účinných v čase dodania Zmluvných plnení;
     3. poplatky za služby podľa cenníkov služieb príslušného PDS a Poskytovateľa platných v čase poskytnutia súvisiacej služby, ktoré sú zverejnené na ich webových sídlach.
  4. Spôsob určenia ceny za Zmluvné plnenia je stanovený v Prílohe č. 3 tejto Zmluvy v súlade s ponukou Poskytovateľa vo Verejnom obstarávaní.
  5. Objednávateľ sa zaväzuje za riadne a včas poskytnuté Zmluvné plnenie zaplatiť Poskytovateľovi odplatu, ktorej spôsob určenia je uvedený v Prílohe č. 3. Všeobecné podmienky fakturácie odplaty sú vymedzené v Prílohe č. 3, pričom tiež platí, že:
     1. každá faktúra vystavená Poskytovateľom bude obsahovať náležitosti podľa zákona   
        č. 222/2004 Z. z. o dani z pridanej hodnoty v znení neskorších predpisov;
     2. lehota splatnosti faktúry Poskytovateľa je tridsať (30) kalendárnych dní odo dňa doručenia faktúry Objednávateľovi. Ak predložená faktúra nebude vystavená v súlade s touto Zmluvou, Objednávateľ ju bezodkladne vráti Poskytovateľovi na prepracovanie. Opravená faktúra je splatná do (30) kalendárnych dní odo dňa jej opätovného doručenia Objednávateľovi;
     3. všetky faktúry budú uhrádzané výhradne bezhotovostne prevodným príkazom. Odplata sa považuje za uhradenú dňom odpísania finančných prostriedkov z bankového účtu Objednávateľa;
     4. Bankové spojenie Poskytovateľa uvedené na faktúre musí byť za každých okolností zhodné s bankovým spojením dohodnutým v tejto Zmluve.
  6. Zmluvné strany sa dohodli, že podkladom pre určenie ceny podľa tejto Zmluvy je predpokladaný objem odberu elektriny v jednotlivých Odberných miestach, ktorý oznámil Objednávateľ Poskytovateľovi vo Verejnom obstarávaní. Predpokladaný objem odberu elektriny v jednotlivých Odberných miestach je uvedený v Prílohe č. 2 tejto Zmluvy.

**Článok 5**

**Zodpovednosť, sankcie a reklamácie**

* 1. Poskytovateľ zodpovedá Objednávateľovi za škodu, ktorú Objednávateľovi bez ohľadu na zavinenie preukázateľne spôsobil v súvislosti s poskytovaním plnení definovaných v tejto Zmluve a OPZ.
  2. Poskytovateľ nezodpovedá za škodu, ktorá vznikla Objednávateľovi v dôsledku poskytnutia nepravdivej, zavádzajúcej alebo neúplnej informácie, dokumentov alebo akýchkoľvek iných podkladov poskytnutých Objednávateľom Poskytovateľovi.
  3. V prípade omeškania Objednávateľa so zaplatením faktúry podľa čl. 4 bod. 4.5 tejto Zmluvy je Poskytovateľ oprávnený od Objednávateľa požadovať úroky z omeškania v zákonom stanovenej výške, a to za každý, aj začatý deň omeškania. Sadzba úrokov z omeškania sa rovná základnej úrokovej sadzbe Európskej centrálnej banky platnej k prvému dňu príslušného kalendárneho polroka omeškania zvýšenej o osem percentuálnych bodov; takto určená sadzba úrokov z omeškania sa použije počas celého tohto kalendárneho polroka omeškania.
  4. V prípade omeškania Poskytovateľa s poskytnutím akéhokoľvek plnenia podľa tejto Zmluvy, je Objednávateľ oprávnený od Poskytovateľa požadovať zmluvnú pokutu vo výške 0,03 % z ceny dohodnutej v tejto Zmluve za poskytnutie plnenia na Odbernom mieste, ktorého sa omeškanie týka, a to za každý, aj začatý, deň omeškania.
  5. Ak nastane chyba pri fakturácii, majú Zmluvné strany nárok na vzájomné vyrovnanie rozdielu. Ak Objednávateľ zistí chybu vo faktúre, bez zbytočného odkladu zašle Poskytovateľovi reklamáciu s uvedením reklamovaných skutočností s priložením podkladov potrebných na prešetrenie reklamácie. V prípade opodstatnenej reklamácie Poskytovateľ vystaví opravnú faktúru. Ak chybu zistí Poskytovateľ, bezodkladne vyhotoví opravnú faktúru. Doručením opravenej faktúry začína plynúť nová lehota splatnosti.
  6. Objednávateľ má právo kedykoľvek reklamovať vady Zmluvného plnenia poskytnutého Poskytovateľom resp. akékoľvek chyby, ku ktorým došlo pri plnení tejto Zmluvy.
  7. Poskytovateľ reklamáciu prešetrí a výsledok prešetrenia písomne oznámi Objednávateľovi v lehote pätnástich (15) kalendárnych dní od doručenia reklamácie, pokiaľ zo zákona nevyplýva iná lehota.
  8. Objednávateľ si môže uplatniť reklamáciu u: [ • ], [ • ] písomne na adrese: [ • ] e-mailom: [ • ].

**Článok 6**

**Povinnosti Objednávateľa**

* 1. Objednávateľ sa zaväzuje:
     1. bez zbytočného odkladu písomne informovať Poskytovateľa o všetkých skutočnostiach, ktoré majú podstatný význam pre poskytovanie Zmluvných plnení;
     2. odovzdať Poskytovateľovi všetky dokumenty a poskytnúť mu všetky informácie, ktoré sú potrebné na poskytnutie Zmluvných plnení, pokiaľ z povahy týchto dokumentov/informácií a/alebo pokynov nevyplýva, že ich má obstarať Poskytovateľ;
     3. bez zbytočného odkladu poskytnúť Poskytovateľovi všetku súčinnosť, ktorú je možné od Objednávateľa rozumne požadovať, na poskytnutie Zmluvných plnení.

**Článok 7**

**Trvanie a ukončenie Zmluvy**

* 1. Táto Zmluva sa uzatvára na dobu určitú, na obdobie od 01.01.2026 do 31.12.2026.
  2. Túto Zmluvu je možné skončiť:
     1. písomnou dohodou Zmluvných strán, a to dňom uvedeným v takejto dohode; v dohode o ukončení tejto Zmluvy sa súčasne upravia aj všetky nároky Zmluvných strán vzniknuté na základe alebo v súvislosti s touto Zmluvou;
     2. písomným odstúpením od Zmluvy ktoroukoľvek zo Zmluvných strán;
     3. písomnou výpoveďou Zmluvy podľa ods. 7.7 tohto článku Zmluvy.
  3. Objednávateľ je oprávnený odstúpiť od Zmluvy v prípade, ak:
     1. proti Poskytovateľovi začalo konkurzné konanie alebo reštrukturalizácia;
     2. Poskytovateľ vstúpil do likvidácie;
     3. Poskytovateľ konal v rozpore s touto Zmluvou a/alebo všeobecne záväznými právnymi predpismi platnými na území SR a na písomnú výzvu Objednávateľa neodstránil toto konanie a jeho následky v lehote určenej Objednávateľom, ktorá nesmie byť kratšia ako 7 kalendárnych dní, pokiaľ povaha porušenia nevyžaduje dlhšiu lehotu;
     4. Poskytovateľ opakovane, t. j. najmenej dvakrát, poruší povinnosť podľa čl. 3 bod 3.1 a 3.2 tejto Zmluvy, pričom každé porušenie uvedeného sa považuje za podstatné porušenie tejto Zmluvy;
     5. v čase uzavretia Zmluvy existoval dôvod na vylúčenie Poskytovateľa pre nesplnenie podmienky účasti podľa [§ 32 ods. 1](https://www.slov-lex.sk/pravne-predpisy/SK/ZZ/2015/343/20160418?ucinnost=16.05.2018#paragraf-32.odsek-1.pismeno-a) Zákona o verejnom obstarávaní;
     6. ak táto Zmluva nemala byť uzavretá s Poskytovateľom v súvislosti so závažným porušením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so Zmluvou o fungovaní Európskej únie;
     7. ak Protimonopolný úrad Slovenskej republiky, príslušný orgán na ochranu hospodárskej súťaže iného členského štátu alebo Európska komisia uloží rozhodnutím, ktoré nadobudlo právoplatnosť po uzavretí Zmluvy sankciu Poskytovateľovi alebo členovi skupiny dodávateľov (ak sa uplatňuje), a to za porušenie zákazu dohody obmedzujúcej súťaž, ktorá spočívala v koordinácii podnikateľov v akomkoľvek verejnom obstarávaní alebo v súvislosti s akýmkoľvek verejným obstarávaním, pričom táto sankcia nebola znížená na základe príslušného programu zhovievavosti alebo na základe príslušného konania o urovnaní,
     8. ak Poskytovateľ na účely preukázania splnenia podmienok účasti vo Verejnom obstarávaní, na účely výberu záujemcov vo Verejnom obstarávaní, na účely preukázania splnenia požiadaviek na predmet zákazky alebo na účely zloženia zábezpeky poskytol informáciu alebo doklad, ktorý je nepravdivý alebo pozmenený tak, že nezodpovedá skutočnosti a má vplyv na vyhodnotenie splnenia podmienok účasti alebo požiadaviek na predmet zákazky, výber záujemcov alebo na zabezpečenie viazanosti ponúk zábezpekou,
     9. ak Poskytovateľ nebol v čase uzavretia Zmluvy zapísaný v registri partnerov verejného sektora podľa Zákona o registri partnerov verejného sektora alebo ak bol vymazaný z registra partnerov verejného sektora. Ak sa po uzavretí Zmluvy stane konečným užívateľom výhod Poskytovateľa jeho subdodávateľa alebo jeho subdodávateľa podľa Zákona o registri partnerov verejného sektora  osoba podľa [§ 11 ods. 1 písm. c)](https://www.slov-lex.sk/pravne-predpisy/SK/ZZ/2015/343/20210802?ucinnost=31.03.2022#paragraf-11.odsek-1.pismeno-c) Zákona o verejnom obstarávaní, Objednávateľ môže po uplynutí tridsiatich (30) dní odo dňa, keď táto skutočnosť nastala, ak táto skutočnosť stále trvá, odstúpiť od Zmluvy.
     10. v ostatných prípadoch výslovne dohodnutých v tejto Zmluve alebo v Obchodnom zákonníku.
  4. Poskytovateľ je oprávnený odstúpiť od Zmluvy v súlade s čl. 3 bod 3.10 podbod 3.10.2 a v prípade, ak Objednávateľ poruší Zmluvu podstatným spôsobom. Za podstatné porušenie tejto Zmluvy zo strany Objednávateľa sa považuje omeškanie s úhradou faktúry o viac ako šesťdesiat (60) kalendárnych dní po lehote splatnosti faktúry, pričom predpokladom na odstúpenie od Zmluvy z uvedeného dôvodu je, že Poskytovateľ na úhradu dlžnej faktúry Objednávateľa písomne vyzval a to tak, že umožnil Objednávateľovi uhradiť dlžnú faktúru v dodatočnej lehote siedmich (7) pracovných dní odo dňa doručenia tejto výzvy.
  5. Odstúpenie od Zmluvy musí mať písomnú formu, musí sa v ňom uviesť dôvod odstúpenia a je účinné doručením druhej Zmluvnej strane.
  6. Zmluvná strana, ktorá odstúpi od Zmluvy, má právo požadovať od druhej strany náhradu škody, ktorá jej týmto konaním vznikla, okrem prípadov vyššej moci. Pre účely tejto Zmluvy sa za vyššiu moc považujú okolnosti, ktoré vznikli nezávisle od vôle povinnej Zmluvnej strany a ktoré spôsobili, že ich vplyvom nie je možné plniť povinnosti vyplývajúce z tejto Zmluvy, a to najmä: vojna, mobilizácia, povstanie, živelné pohromy, požiare, embargo, karantény, atď. Za vyššiu moc sa nepovažujú výpadky vo výrobe a nezískanie úradných povolení.
  7. Túto Zmluvu môže každá zo Zmluvných strán písomne vypovedať aj bez udania dôvodu s výpovednou lehotou tri (3) mesiace. Výpovedná lehota začína plynúť prvým dňom mesiaca nasledujúceho po mesiaci, v ktorom bola písomná výpoveď doručená druhej Zmluvnej strane.
  8. Ak Poskytovateľ stratil spôsobilosť dodávať elektrinu, táto Zmluva zaniká týmto dňom, pričom Poskytovateľ je povinný uhradiť Objednávateľovi akékoľvek škody, a to v plnom rozsahu, ktoré v dôsledku zániku Zmluvy Objednávateľovi vzniknú.

**Článok 8**

**Komunikácia a ostatné dojednania**

* 1. Akákoľvek písomnosť alebo iné správy, ktoré sa doručujú v súvislosti so Zmluvou (každá z nich ďalej ako „***Oznámenie***“) musia byť:
     1. v písomnej podobe; a zároveň
     2. doručené (i) osobne, (ii) poštou prvou triedou s uhradeným poštovným, (iii) kuriérom prostredníctvom kuriérskej spoločnosti alebo (iv) elektronickou poštou na adresy, ktoré budú oznámené v súlade s týmto článkom Zmluvy.
  2. Oznámenie poskytované Objednávateľovi bude zaslané na adresu uvedenú nižšie alebo inej osobe alebo na inú adresu, ktorú Objednávateľ priebežne písomne oznámi Poskytovateľovi v súlade s týmto článkom Zmluvy:
     1. Názov: [ • ]

Sídlo: [ • ]

k rukám: [ • ]

email: [ • ]

* 1. Oznámenie poskytované Poskytovateľovi bude zaslané na adresu uvedenú nižšie alebo inej osobe alebo na inú adresu, ktorú Poskytovateľ priebežne písomne oznámi Objednávateľovi v súlade s týmto článkom Zmluvy:
     1. Obchodné meno: [ • ]

Sídlo: [ • ]

k rukám: [ • ]

e-mail: [ • ]

* 1. Oznámenie nadobúda účinnosť okamihom jeho prevzatia a má sa za prevzaté:
     1. v čase jeho doručenia (alebo odmietnutia jeho prevzatia), pokiaľ sa doručuje osobne alebo kuriérom; alebo
     2. v čase jeho doručenia, ale najneskôr v piaty (5.) kalendárny deň po jeho odoslaní, pokiaľ sa doručuje ako poštová zásielka prvej triedy s uhradeným poštovným; alebo
     3. v čase jeho doručenia, ale najneskôr nasledujúci kalendárny deň po jeho odoslaní, pokiaľ sa doručuje prostredníctvom elektronickej pošty.
  2. Ak je v súvislosti s vymedzením významu nejakého výrazu v ňom použité veľké začiatočné písmeno, je tak len na uľahčenie orientácie v texte a výraz má rovnaký význam aj s malým začiatočným písmenom, ibaže z kontextu vyplýva inak. Ak z kontextu nevyplýva iné, výrazy v jednotnom čísle zahŕňajú aj význam množného čísla a naopak.
  3. Zmluvné strany sa dohodli, že Poskytovateľ nie je oprávnený jednostranne započítať akúkoľvek svoju pohľadávku voči pohľadávkam Objednávateľa.
  4. Zmluvné strany sa dohodli, že Poskytovateľ nie je oprávnený akékoľvek svoje pohľadávky voči Objednávateľovi vyplývajúce z tejto Zmluvy alebo súvisiace s touto Zmluvou postúpiť na tretiu osobu bez predchádzajúceho písomného súhlasu Objednávateľa. Právny úkon, na základe ktorého Poskytovateľ svoje pohľadávky vyplývajúce z tejto Zmluvy alebo súvisiace s touto Zmluvou postúpi bez predchádzajúceho písomného súhlasu Objednávateľa na tretiu osobu je neplatný. *(Uplatní sa pri všetkých objednávateľoch)*

Zmluvné strany sa dohodli, že Poskytovateľ nie je oprávnený akékoľvek svoje pohľadávky voči Objednávateľovi vyplývajúce z tejto Zmluvy alebo súvisiace s touto Zmluvou zabezpečiť ručením treťou osobou bez predchádzajúceho písomného súhlasu Objednávateľa. Právny úkon, na základe ktorého Poskytovateľ svoje pohľadávky vyplývajúce z tejto Zmluvy alebo súvisiace s touto Zmluvou zabezpečí ručením treťou osobou bez predchádzajúceho písomného súhlasu Objednávateľa je neplatný. *(uplatní sa len pri objednávateľoch - nemocnice § 7 ods. 4 písm. a) zákona č. 578/2004 Z. z.* *o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov)*

* 1. Zmluvné strany sa pri plnení tejto Zmluvy zaväzujú striktne dodržiavať platné právne predpisy zakazujúce podplácanie verejných činiteľov a súkromných osôb, protiprávne ovplyvňovanie verejných činiteľov, pranie špinavých peňazí a zaväzujú sa zaviesť a vykonávať všetky nevyhnutné a vhodné postupy a opatrenia vedúce k zabráneniu korupcie.
  2. Poskytovateľ vyhlasuje, že podľa jeho vedomostí žiaden z jeho predstaviteľov, zástupcov, zamestnancov, alebo iných osôb konajúcich v mene Poskytovateľa pri poskytovaní plnenia podľa tejto Zmluvy pre Objednávateľa alebo v jeho mene na základe tejto Zmluvy neponúka ani nebude priamo alebo nepriamo ponúkať, dávať, poskytovať, vyžadovať ani prijímať finančné prostriedky alebo akékoľvek iné oceniteľné hodnoty alebo poskytovať akékoľvek výhody, dary, alebo pohostenia osobe, spoločnosti alebo podniku alebo zamestnancovi, politickej strane či hnutiu, kandidátovi na politickú nomináciu, osobe, ktorá pôsobí v zákonodarnom, správnom alebo súdnom orgáne akéhokoľvek druhu, alebo v medzinárodnej verejnej organizácii za účelom ovplyvňovať konanie takejto osoby v jej funkcii, s využitím odmeňovania, alebo navádzania k nekorektnému výkonu príslušnej funkcie alebo činnosti akoukoľvek osobou, za účelom získania alebo udržania výhody pri plnení tejto Zmluvy.
  3. Poskytovateľ sa zaväzuje okamžite oznámiť Objednávateľovi primeranou formou akékoľvek podozrenie na porušenie povinností podľa tohto článku Zmluvy alebo akékoľvek skutočnosti, v dôsledku ktorých by sa vyhlásenie Poskytovateľa podľa bodu 8.9 tohto článku Zmluvy ukázalo ako nepravdivé a byť plne súčinný pri dôkladnom vyšetrení podozrenia.
  4. Akékoľvek preukázané korupčné správanie Poskytovateľa alebo porušenie povinností podľa bodov 8.8, 8.9 a 8.10 tohto článku Zmluvy sa považuje za podstatné porušenie tejto Zmluvy (Protikorupčná doložka).
  5. Zmluvné strany sa dohodli, že bez predchádzajúceho písomného súhlasu Objednávateľa nie je prípustné, aby boli pohľadávky Poskytovateľa podľa § 91 ods. 3 zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov (ďalej len „***Zákona č. 578/2004 Z.  z.***“) zabezpečené ručením. Zároveň sa Zmluvné strany dohodli, že právny úkon, ktorým dôjde k takému zabezpečeniu ručením bez predchádzajúceho písomného súhlasu Objednávateľa, je v zmysle § 39 zákona č. 40/1964 Zb. Občiansky zákonník v znení neskorších predpisov neplatný. Súhlas Objednávateľa je platný len v prípade, ak bol na takéto zabezpečenie udelený predchádzajúci písomný súhlas MZ SR.
  6. Pre vylúčenie pochybností platí, že odsek 8.12 tohto článku Zmluvy sa aplikuje len za predpokladu, že Objednávateľ je poskytovateľom zdravotnej starostlivosti, ktorý má vydané povolenie na prevádzkovanie zariadenia ústavnej zdravotnej starostlivosti podľa § 7 ods. 4 písm. a) Zákona č. 578/2004 Z. z.
  7. Dodávateľ elektrickej energie je povinný pravidelne mesačne zasielať súhrnnú informáciu o mesačnom odbere každého odberného miesta, ktoré je mesačne fakturované (typ merania A alebo B) na mailovú adresu: martina.vetrakova@health.gov.sk; kristina.jamborova@health.gov.sk.

Táto informácia musí obsahovať: EIC kód , adresu odberného miesta, odobraté množstvo elektrickej energie za daný mesiac v MWh.

**Článok 9**

**Záverečné ustanovenia**

* 1. Neoddeliteľnou súčasťou Zmluvy tvoria jej nasledovné prílohy:
     1. Príloha č.1 Opis predmetu zákazky;
     2. Príloha č.2 Zoznam Odberných miest a predpokladaný objem odberu;
     3. Príloha č.3 Cena, Spôsob určenia Odplaty, Spôsob určenia ceny, Spôsob a

podmienky fakturácie, Ďalšie podmienky poskytovania Zmluvného plnenia;

* + 1. Príloha č.4 Povolenia a vyhlásenia;
    2. Príloha č.5 Zoznam subdodávateľov Poskytovateľa.
  1. Ak ktorékoľvek z ustanovení Zmluvy bude považované za nezákonné, neplatné alebo nevykonateľné (celkom alebo z časti) podľa všeobecne záväzných právnych predpisov platných na území Slovenskej republiky alebo na inom základe, také ustanovenie (alebo jeho časť) nebude, výlučne v rozsahu, ktorý je neplatný, tvoriť časť tejto Zmluvy, avšak zákonnosť, platnosť a vykonateľnosť zvyšných ustanovení Zmluvy zostane nedotknutá. Zmluvné strany zároveň nahradia toto nevynútiteľné či neplatné ustanovenie alebo jeho časť iným ustanovením, ktoré sa mu svojím obsahom a účelom bude čo najviac približovať.
  2. Táto Zmluva môže byť doplnená alebo zmenená len na základe písomných a očíslovaných dodatkov k tejto Zmluve.
  3. V ostatných právach a povinnostiach touto Zmluvou neupravených platia príslušné ustanovenia Obchodného zákonníka a ostatných všeobecne záväzných právnych predpisov platných na území Slovenskej republiky.
  4. Obe Zmluvné strany sa dohodli, že prípadné spory vyplývajúce z plnenia tejto Zmluvy budú riešiť najprv dohodou alebo zmierom. Ak sa Zmluvné strany nedohodnú, bude vec riešiť vecne a miestne príslušný súd Slovenskej republiky.
  5. Zmluvné strany vyhlasujú, že vôľa prejavená v tejto Zmluve je slobodná, vážna, bez omylu v osobe alebo predmete Zmluvy a že túto Zmluvu neuzavreli ani v tiesni ani za nápadne nevýhodných podmienok, čo potvrdzujú podpisom tejto Zmluvy. Zmluvné strany tiež vyhlasujú, že sú oprávnené s predmetom Zmluvy nakladať, zmluvné prejavy druhej Zmluvnej strany sú im dostatočne zrozumiteľné a určité, ich zmluvná voľnosť nie je ničím obmedzená a právny úkon je urobený v predpísanej forme, na znak čoho túto Zmluvu podpísali.
  6. Táto Zmluva je vyhotovená v piatich (5) rovnopisoch v slovenskom jazyku, z ktorých každý je považovaný za originál. Dve (2) vyhotovenia Zmluvy dostane Poskytovateľ a tri (3) vyhotovenia dostane Objednávateľ.
  7. Táto Zmluva nadobúda platnosť dňom jej podpisu obidvoma Zmluvnými stranami a  účinnosť deň nasledujúci po dni zverejnenia v Centrálnom registri zmlúv vedenom Úradom vlády Slovenskej republiky v súlade s § 47a zákona č. 40/1964 Zb. Občiansky zákonník v znení neskorších predpisov, a ktorými sa menia a dopĺňajú niektoré zákony. Zmluvu zverejní Objednávateľ.

V Bratislave, dňa V Bratislave, dňa

V mene Objednávateľa V mene Poskytovateľa

Za [ • ]: Za [ • ]

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

[ • ] [ • ]

[ • ] [ • ]

**Príloha č. 1**

**Opis predmetu zákazky**

Zabezpečenie nákupu, dodávky a distribúcie elektriny pre potreby rezortu MZ SR výzva č. 2/2026

Predmetom zákaziek zadávaných v DNS v rámci kategórie č. 1 je zabezpečenie nákupu, dodávky a distribúcie elektrickej energie (elektriny) do odberných miest podľa konkrétnych potrieb Objednávateľov po dobu trvania Zmluvy o dodávke elektriny (ďalej len „Zmluva“), v kvalite zodpovedajúcej špecifikácii uvedenej v Technických podmienkach prevádzkovateľa distribučnej sústavy, vrátane prevzatia zodpovednosti za odchýlku a jej prepravu distribučnou sústavou do ich odberných miest elektriny na obdobie uvedené v prílohách označených ako „odberné miesto a predpokladaný objem odberu“.

Poskytovateľ zabezpečí komplexné služby súvisiace s pravidelnou bezpečnou, stabilnou a komplexnou dodávkou elektriny do odberných miest Objednávateľov vrátane prevzatia zodpovednosti za odchýlky voči zúčtovateľovi odchýlok za každé odberné miesto Objednávateľov za podmienok stanovených v Zmluve.

Povinnosťou Poskytovateľa je dodržiavať a postupovať v súlade so všeobecne záväznými právnymi predpismi v oblasti energetiky a príslušnými vyhláškami, výnosmi a rozhodnutiami Úradu pre reguláciu sieťových odvetví.

Poskytovateľ zabezpečí službu elektronického portálu zriadenú pre Objednávateľov. Prostredníctvom služby elektronického portálu môže používateľ využívať informácie o svojich odberných miestach a histórii spotreby.

Poskytovateľ zabezpečí možnosť spoločnej fakturácie za viacero odberných miest v správe jedného Objednávateľa, pričom predmetom fakturácie budú aj služby za distribúciu elektriny. Poskytovateľ zabezpečí individuálnu klientsku starostlivosť a poradenstvo pre Objednávateľov zamerané na znižovanie spotreby elektriny.

**Príloha č. 2**

**Zoznam odberných miest a predpokladaný objem odberu**

**Príloha č. 3**

**Cena, Spôsob určenia Odplaty, Spôsob určenia ceny**

|  |  |  |  |  |
| --- | --- | --- | --- | --- |
| **Názov kritéria** | **Jednotková cena v EUR bez DPH** | **Sadzba DPH** | **Výška DPH** | **Jednotková cena v EUR s DPH** |
| **Cena za 1 MWh elektriny** |  |  |  |  |

1. Spôsob a podmienky fakturácie
   1. Odplatu za dodávku elektriny a distribučné služby je Poskytovateľ oprávnený fakturovať jednou spoločnou faktúrou pre odbery s ročným vyúčtovaním a jednou spoločnou faktúrou pre odbery s mesačným vyúčtovaním. Zmluvné strany sa môžu priebežne počas trvania Zmluvy dohodnúť na zmene začlenenia jednotlivých odberných miest do spoločnej fakturácie.
   2. Faktúry sa vystavujú spoločne za dodávku elektriny a distribučné služby.
   3. Faktúra musí obsahovať všetky náležitosti stanovené platnými daňovými a účtovnými predpismi vrátane informácie podľa z. č. 251/2012 Z. z. o energetike a o zmene a doplnení niektorých zákonov.
   4. Objednávateľ elektriny sa zaväzuje uhrádzať preddavky za dodávku elektriny a distribučné služby, pričom výška preddavkov, ich počet, termíny alebo spôsob platieb preddavkov sa môže počas trvania Zmluvy zmeniť po dohode Zmluvných strán.
   5. Poskytovateľ bude vystavovať Vyúčtovaciu faktúru za dodávku elektriny a distribučné služby pre Objednávateľa **s ročným odpočtom** k poslednému dňu príslušného roka. Vo vyúčtovacej faktúre za dodávku elektriny a distribučné služby sa odpočítajú preddavky, ktoré boli Objednávateľom uhradené Poskytovateľovi za príslušný rok.
   6. Poskytovateľ bude vystavovať Vyúčtovaciu faktúru za dodávku elektriny a distribučné služby pre Objednávateľa **s mesačným odpočtom** k poslednému dňu príslušného mesiaca. Vo vyúčtovacej faktúre za dodávku elektriny a distribučné služby sa odpočítajú preddavky, ktoré boli Objednávateľom uhradené Poskytovateľovi za príslušný mesiac.
   7. Objednávateľ uhradí Poskytovateľovi vyfakturovaný nedoplatok v lehote splatnosti faktúry. Poskytovateľ vráti Objednávateľovi vyfakturovaný preplatok na účet Objednávateľa v termíne do dátumu splatnosti faktúry.
   8. Splatnosť faktúry je 30 dní odo dňa riadneho doručenia faktúry Objednávateľovi.
2. Ďalšie podmienky poskytovania predmetu zákazky
   1. Poskytovateľ sa zaväzuje zabezpečiť Objednávateľovi dodávku a distribúciu elektriny, ako aj komplexné služby spojené s bezpečnou, stabilnou a komplexnou dodávkou a distribúciou elektriny pre odberné miesta Objednávateľa uvedené v prílohe č. 2 tejto Zmluvy, v čase **od 01.01.2026 00:00:00 hodiny do 31.12.2026 24:00:00 hodiny.**
   2. Objednávateľ bude mať zabezpečenú individuálnu klientsku starostlivosť/obsluhu pre všetky odberné miesta uvedené v prílohe č. 2 tejto Zmluvy zahrňujúcu aj odbornú podporu pri pripájaní nových odberných miest Objednávateľa. Vzájomná komunikácia musí byť v slovenskom jazyku.
   3. Poskytovateľ sa zaväzuje poskytovať službu elektronického portálu zriadenú pre jednotlivé odberné miesta uvedené v prílohe č. 2 tejto Zmluvy. Prostredníctvom služby elektronického portálu môže používateľ využívať informácie o svojich odberných miestach, histórii spotreby.

Prístupové práva na prístup do elektronického portálu pre kontaktnú osobu uvedenú v bode 3.18 Zmluvy.

* 1. V prípade záujmu o poradenstvo zamerané na znižovanie nákladov Objednávateľa spojených s dodávkou elektriny do odberných miest optimalizáciou charakteru odberu, bude Objednávateľ povinný písomne požiadať Poskytovateľa o poskytovanie bezplatného poradenstva a Poskytovateľ bude povinný mu ho poskytovať.
  2. Objednávateľ si vyhradzuje právo, v prípade zriadenia jeho ďalšieho odberného miesta, toto odberné miesto doplniť do Zmluvy dodatkom pri dodržaní tých istých podmienok dohodnutých v Zmluve. Pre toto OM si odberateľ s dodávateľom dohodne spôsob ocenenia pre príslušné OM ako aj spôsob vyhodnotenia množstiev.
  3. V prípade ukončenia odberu elektriny na niektorom odbernom mieste uvedenom v prílohe č. 2 tejto Zmluvy je Objednávateľ zrušenie tohto miesta povinný oznámiť Poskytovateľovi najneskôr do 30 dní pred predpokladaným ukončením odberu elektriny a taktiež túto zmenu riešiť dodatkom k Zmluve.

1. **Výpočet mesačnej hodnoty preddavkov:**

3.1 Plánovaný ročný objem krát vysúťažená cena spolu s distribučnými poplatkami delená 12. Toto je predpokladaný mesačný odber. 50% hodnoty predpokladaného mesačného odberu sa uhradí do 15 dňa daného mesiaca.

3.2 Odobraný mesačný objem bude podľa skutočnosti odberu zúčtovaný do 15 dňa nasledujúceho mesiaca a rozdiel oproti zálohe doplatený alebo vrátený v zmysle splatnosti dohodnutej v zmluve.

3.3 Posledný mesiac roka bude zúčtovaný spolu s neodobranou elektrickou energiou pod 80% plánovaného ročného odberu alebo s nadspotrebou nad 120% plánovaného ročného odberu súhrnne za cely rok.

**Príloha č. 4**

**Povolenia a vyhlásenia**

**Príloha č. 5**

**Zoznam subdodávateľov Poskytovateľa**